《谢处道贶墨用与德醇韵》
宋代·李石

十八公家四十围，凌烟勋业在临池。
掌中乌玉劳分饷，世上玄经只自知。
颇觉陈人空面目，谁能闹处损心脾。
又须什袭牢藏苦，共看河沙指后期。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。